《江上晚行》
宋代·方汝疆

疏云薄日冷吴江，江色芦花共渺茫。
四五点山烟霭淡，两三枝桨水云长。
游鱼避网惊微浪，幽鹭窥汀下夕阳。
兴罢归来更回首，满峰明月踏溪霜。

作者简介：方汝疆，字南夫，繁昌（今安徽繁昌西北）人。高宗绍兴二十三年（一一五三）进士，不乐仕，归教授乡里，从学者甚众。清康熙《繁昌县志》卷一○有传。今录诗三首。